
Grozījumi Kredītiestāžu likumā
Izdarīt Kredītiestāžu likumā (Latvijas Republikas Saeimas un Ministru Kabineta Ziņotājs, 1995, 23. nr.; 1996, 9., 14., 23. nr.; 1997, 23. nr.; 1998, 13. nr.; 2000, 13. nr.; 2002, 10., 23. nr.; 2003, 14. nr.; 2004, 2., 12., 23. nr.; 2005, 13., 14. nr.; 2006, 15. nr.; 2007, 7., 12. nr.; 2008, 14., 23. nr.; 2009, 6., 7., 17., 22. nr.; Latvijas Vēstnesis, 2010, 23., 51./52., 160. nr.; 2011, 4. nr.; 2012, 50., 56., 92. nr.; 2013, 61., 106., 193. nr.; 2014, 92. nr.; 2015, 29., 97., 124., 140., 248., 251. nr.; 2016, 117., 241. nr.; 2017, 152., 222. nr.; 2018, 45., 225. nr.; 2019, 52., 129., 259.A nr.; 2020, 123., 138. nr.; 2021, 22., 84.B, 110., 121.B, 193., 200. nr.; 2022, 94., 204. nr.) šādus grozījumus:
1. Papildināt 35.12 pantu ar ceturto daļu šādā redakcijā:
· 
· "(4) Globāli sistēmiski nozīmīgas iestādes kapitāla rezervi, kas, to sasummējot ar kopējo sistēmiskā riska kapitāla rezerves normu, kuru aprēķina atbilstoši šā likuma 35.18 panta 3.1, 3.2 un 3.3 daļas prasībām, pārsniedz 5 procentus, Latvijas Banka nosaka pēc Eiropas Komisijas atļaujas saņemšanas."
2. Papildināt 35.15 panta otro daļu pēc vārdiem un skaitļa "pārsniedz 3 procentus" ar vārdiem un skaitļiem "vai kas, to sasummējot ar kopējo sistēmiskā riska kapitāla rezerves normu, kuru aprēķina atbilstoši šā likuma 35.18 panta 3.1, 3.2 un 3.3 daļas prasībām, pārsniedz 5 procentus".
3. Papildināt 35.18 pantu ar 3.4 daļu šādā redakcijā:
· 
· "(34) Uz kredītiestādi attiecināto kopējo sistēmiskā riska kapitāla rezerves normu, kas, to sasummējot ar augstāko tai noteikto citas sistēmiski nozīmīgas iestādes kapitāla rezerves normu, ko aprēķina, ievērojot šā likuma 35.15 panta trešās vai ceturtās daļas prasības, un globālas sistēmiski nozīmīgas iestādes kapitāla rezerves normu, ko aprēķina, ievērojot šā likuma 35.12 panta otrās daļas prasības, pārsniedz 5 procentus, Latvijas Banka nosaka pēc Eiropas Komisijas atļaujas saņemšanas."
4. Papildināt 62. panta trīspadsmito daļu pēc vārdiem "Segto obligāciju likumu" ar vārdiem "un Vērtspapīrošanas likumu".
5. Papildināt likumu ar 133.1 pantu šādā redakcijā:
· 
· "133.1 pants. (1) Likvidators ir tiesīgs naudas līdzekļus, par kuru izmaksu kreditors nav pieteicis savu prasījumu sešu mēnešu laikā no šā likuma 133. panta pirmajā daļā noteiktā paziņojuma publicēšanas dienas, nodot glabājumā citai paša izraudzītai Latvijas Republikā reģistrētai kredītiestādei, noslēdzot rakstveida līgumu un paziņojumu par līguma noslēgšanu publicējot oficiālajā izdevumā "Latvijas Vēstnesis".
· (2) Šā likuma 126.2 panta trešajā daļā noteiktajā kārtībā izstrādāto un apstiprināto noziedzīgi iegūtu līdzekļu legalizācijas un terorisma un proliferācijas finansēšanas novēršanas prasību izpildes metodoloģiju uz citu kredītiestādi attiecina pēc šā panta pirmajā daļā minētā līguma noslēgšanas.
· (3) Maksājumu par nodoto naudas līdzekļu glabājumu ietur atbilstoši kredītiestādes cenrādim no naudas līdzekļu summas, kas pienākas šā panta pirmajā daļā minētajam kreditoram.
· (4) Kreditors, kurš nav kredītiestādei pieteicis prasījumu un izņēmis naudas līdzekļus, kas tam pienākas, zaudē prasījuma tiesības pret kredītiestādi pēc pieciem gadiem no šā likuma 133. panta pirmajā daļā noteiktā paziņojuma publicēšanas dienas. Naudas līdzekļi, kuri pienākas kreditoram un attiecībā uz kuriem iestājies noilgums, piekrīt valstij kā bezīpašnieka manta.
· (5) Ja kreditors, kurš ir pieteicis savu prasījumu kredītiestādei, ilgāk par sešiem mēnešiem nav bijis sasniedzams attiecībās ar kredītiestādi vai nav iesniedzis likvidatora pieprasīto informāciju, likvidators tā prasījumu, balstoties uz objektīviem un racionāliem apsvērumiem, ir tiesīgs atzīt par nepieteiktu un uz to attiecina šā panta pirmajā, otrajā, trešajā un ceturtajā daļā minēto likvidatora rīcību ar naudas līdzekļiem, par kuru izmaksu kreditors nav pieteicis savu prasījumu. Par pieņemto lēmumu likvidators nekavējoties informē kreditoru, nosūtot tam paziņojumu uz likvidatoram zināmajām adresēm, izmantojot pastu, elektronisko pastu vai citus sakaru līdzekļus."
6. Papildināt likumu ar 160.1 pantu šādā redakcijā:
· 
· "160.1 pants. (1) Administrators ir tiesīgs naudas līdzekļus, par kuru izmaksu kreditors nav pieteicis savu prasījumu sešu mēnešu laikā no šā likuma 160. panta pirmajā daļā noteiktā paziņojuma publicēšanas dienas, nodot glabājumā citai paša izraudzītai Latvijas Republikā reģistrētai kredītiestādei, noslēdzot rakstveida līgumu un paziņojumu par līguma noslēgšanu publicējot oficiālajā izdevumā "Latvijas Vēstnesis".
· (2) Šā likuma 146.1 panta otrajā daļā noteiktajā kārtībā izstrādāto un apstiprināto noziedzīgi iegūtu līdzekļu legalizācijas un terorisma un proliferācijas finansēšanas novēršanas prasību izpildes metodoloģiju uz citu kredītiestādi attiecina pēc šā panta pirmajā daļā minētā līguma noslēgšanas.
· (3) Maksājumu par nodoto naudas līdzekļu glabājumu ietur atbilstoši kredītiestādes cenrādim no naudas līdzekļu summas, kas pienākas šā panta pirmajā daļā minētajam kreditoram.
· (4) Kreditors, kurš nav kredītiestādei pieteicis prasījumu un izņēmis naudas līdzekļus, kas tam pienākas, zaudē prasījuma tiesības pret kredītiestādi pēc pieciem gadiem no šā likuma 160. panta pirmajā daļā noteiktā paziņojuma publicēšanas dienas. Naudas līdzekļi, kuri pienākas kreditoram un attiecībā uz kuriem iestājies noilgums, piekrīt valstij kā bezīpašnieka manta.
· (5) Ja kreditors, kurš ir pieteicis savu prasījumu kredītiestādei, ilgāk par sešiem mēnešiem nav bijis sasniedzams attiecībās ar kredītiestādi vai nav iesniedzis administratora pieprasīto informāciju, administrators tā prasījumu, balstoties uz objektīviem un racionāliem apsvērumiem, ir tiesīgs atzīt par nepieteiktu un uz to attiecina šā panta pirmajā, otrajā, trešajā un ceturtajā daļā minēto administratora rīcību ar naudas līdzekļiem, par kuru izmaksu kreditors nav pieteicis savu prasījumu. Par pieņemto lēmumu administrators nekavējoties informē kreditoru, nosūtot tam paziņojumu uz administratoram zināmajām adresēm, izmantojot pastu, elektronisko pastu vai citus sakaru līdzekļus."
7. Papildināt 172. panta pirmo daļu ar 3. punktu šādā redakcijā:
· 
· "3) kredītiestādē uz Latvijā reģistrētas vērtspapīrošanas sabiedrības vai parādus apkalpojošās sabiedrības vārda atvērtā kontā esošie līdzekļi, ja līgums starp attiecīgo vērtspapīrošanas sabiedrību vai parādus apkalpojošo sabiedrību un kredītiestādi paredz, ka šo kontu drīkst izmantot tikai iemaksām, kas izriet no vērtspapīrošanas pamatā esošajiem riska darījumiem, un izmaksu veikšanai ieguldītājiem un vērtspapīrošanas sabiedrības kreditoriem, tostarp pamatojoties uz kreditoru noslēgtajiem atvasināto instrumentu līgumiem, Vērtspapīrošanas likuma izpratnē."
8. 172.1 pantā:
aizstāt piektajā daļā skaitli un vārdus "10 gadu laikā" ar vārdiem "piecu gadu laikā";
izslēgt sesto daļu.
9. Papildināt pārejas noteikumus ar 115. un 116. punktu šādā redakcijā:
· 
· "115. Kredītiestādes likvidācijas (arī pašlikvidācijas) vai maksātnespējas procesā, kas uzsākts līdz šā likuma 133.1 un 160.1 panta spēkā stāšanās dienai, šā likuma 133.1 panta ceturtajā daļā un 160.1 panta ceturtajā daļā noteiktais piecu gadu termiņš kreditora prasījuma tiesību zaudēšanai tiek skaitīts no šā likuma 133.1 un 160.1 panta spēkā stāšanās dienas.
· 116. Ja kredītiestādes likvidācijas (arī pašlikvidācijas) process vai maksātnespējas process ir uzsākts līdz šā likuma 133.1 un 160.1 panta spēkā stāšanās dienai un ar šā likuma 133.1 panta otrajā daļā un 160.1 panta otrajā daļā minētā līguma noslēgšanu, cita kredītiestāde izmaksā kreditoram naudas līdzekļus, kas tam pienākas tikai tad, ja ir nodrošināta šī kreditora izpēte atbilstoši Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma prasībām. Ja kredītiestādes likvidācijas (arī pašlikvidācijas) process ir uzsākts pirms šajā punktā minētā termiņa, ar minētā līguma noslēgšanu, citai kredītiestādei izmaksājot kreditoram naudas līdzekļus, kas tam pienākas, uz šo kredītiestādi tiek attiecināta arī likvidējamās (pašlikvidējamās) kredītiestādes likvidatora piemērota noziedzīgi iegūtu līdzekļu legalizācijas un terorisma un proliferācijas finansēšanas novēršanas un sankciju ievērošanas prasību nodrošināšanas un monitoringa metodoloģija."
Likums stājas spēkā vienlaikus ar Vērtspapīrošanas likumu.

